इज़राइल के राष्ट्रपति
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
तेनजिन ग्यात्सो
१९९२ में परमपावन दलाई लामा ने यह घोषणा की कि जब तिब्बत स्वतंत्र हो जाएगा तो उसके बाद सबसे पहला लक्ष्य होगा कि एक अंतरिम सरकार की स्थापना करना जिसकी पहली प्राथमिकता यह होगी तिब्बत के लोकतांत्रिसंविधान के प्रारूप तैयार करने और उसे स्वीकार करने के लिए एक संविधान सभा का चुनाव करना। इसके बाद तिब्बती लोग अपनी सरकार का चुनाव करेंगे और परमपावन दलाई लामा अपनी सभी राजनीतिक शक्तियां नवनिर्वाचित अंतरिम राष्ट्रपति को सौंप देंगे। वर्ष २००१ में परमपावन दलाई लामा के परामर्श पर तिब्बती संसद ने निर्वासित तिब्बती संविधान में संशोधन किया और तिब्बत के कार्यकारी प्रमुख के प्रत्यक्ष निर्वाचन का प्रावधान किया। निर्वाचित कार्यकारी प्रमुख अपने कैबिनेट के सहयोगियों का नामांकन करता है और उनकी नियुक्ति के लिए संसद से स्वीकृति लेता है। पहले प्रत्यक्ष निर्वाचित कार्यकारी प्रमुख ने सितम्बर २००१ में कार्यभार ग्रहण किया।